Referendum consultiv del 2017 in Lombardia

El 22 de ottober del 2017 gh'è staa in Lombardia on **referendum consultiv** in su la vertura di trattativ cont el governo italian per avègh pussee formi de autonomia, come previst de l'articol 116 de la Costituzion. El referendum, previst de l'articol 52 del Statut Regional, l'è staa faa cont la votazion elettronega.

## Storia
El referendum a l'è staa deciduu del Consili Regional cont  delibera 17 febrar 2015, n. 638, poeu seguida de la legg regionala n. 3 del 23 febrar 2015, voruda del Movimento 5 Stelle, che l'ha autorizzaa el vot elettronich in di consultazion regionai.

El 29 de magg del 2017 a Cremona, per la Festa de la Lombardia, el Roberto Maroni l'ha firmaa el decrett de indizion offizial. El dì, concordaa cont el president del Veneto Luca Zaia, l'era giamò staa nonziaa a Berghem el 21 de april.

El 13 de giugn el Consili Regional l'ha approvaa 'na mozion in sul defàss se 'l vinc el sì.

## Modalità del votà
Per la prima voeulta in Italia se votarà in manera elettronica. El sistema, progettaa de l'azienda olandesa SmartMatic, el preved el doperà di tablet per votà che hinn attivaa del President del Segg cont on interruttor dopo de 'vègh verificaa l'identità de l'elettor e, per privacy, el registra no l'ora esatta del vot per impedì de savè cossa che l'ha votaa on elettor.

I tablet, 24000, sarann lassaa in comodaa d'us ai scoeul, cont on investiment de 23 milion de Euro.

Per sicurezza in circa el numer de segg che corresponden al 5% di elettor ghe sarà la stampa del vot in su la carta, recolt automaticament in d'on urna e poeu scutaa a man per verificà la corrispondenza cont el vot elettronich.

Per votà la sarà minga doperada la tessera elettorala.

## Posizion di Partii
La pupart di partii la s'è s'cerada cont el sì. In la maggioranza, la Liga Nord e Forza Italia supporten el sì, anca Fratelli d'Italia - Alleanza Nazionale l'è per el sì, e l'ha auspicaa che la Lombardia la devegna ona Region a Statut Special, anca se la leader nazionala Giorgia Meloni l'ha parlaa contra del referendum.

In l'opposizion, el Moviment 5 Stell l'è per el sì, e l'ha parpognuu la domanda offiziala, in contrast a quella de la Liga che la domandava el Statut Special.

El Partito Democratico a l'è pussee spartii: La pupart di Democratich la considera el referendum inutil, ma la part ligada al Giorgio Gori a l'è per el sì, inveci i part ligaa a di alter personagg a hinn pussee per l'astension.

### Foeura del Consili
In tra i Partii foeura del Consili Regional s'hinn s'ceraa differentement.

Pro Lombardia e la sezion lombarda de Fare! hinn per el sì.

Sinistra Italiana l'ha supportaa sia l'astension che el no, inveci el Partii de la Refondazion Comunista l'è per el no.

El Moviment Nazional per la Sovranità a l'è per el sì.

## Resultaa
I elettor ciamaa a votà in Lombardia hinn staa , dividii in  sezion elettoral de  comun.

I segg elettorai hinn dervii dai ore 7:00 a i 23:00 indela sola giornada de dominega 22 ottober 2017.

### Affluenza

### Vot

### Resultaa del vot per Provincia o Città Metropolitana

## Vos corelaa
*Referendum consultiv del 2017 in Veneto
*Autonomism lombard

## Riferiment
*Referendum autonomia, Maroni acquista 24mila tablet per il voto elettronico: spesa complessiva 23 milioni
*Referendum, Maroni: firmato contratto per fornitura tablet, resteranno alle scuole
*Maroni firma il decreto, il referendum sull'autonomia della Lombardia si farà il 22 ottobre
*Referendum, Fava: consultazione di grande portata, in gioco rapporti Regioni-Stato
*Autonomia della Lombardia: cinquanta sfumature di “Sì”. Dalla Lega al Pd tutti sostengono il referendum
*Lombardia, referendum sull'autonomia: i sindaci pd disinnescano la Lega, "votiamo Sì"
*Sì al referendum in Lombardia e Veneto
*FdI: il referendum sull’autonomia lombarda è una vittoria della destra
*A PROPOSITO DEL REFERENDUM DEL 22 OTTOBRE
*Referendum per l’Autonomia della Lombardia: la Guida definitiva 
*Referendum Lombardia e Veneto, il Movimento Nazionale schierato per il Sì all’autonomia
*Maroni: su Repubblica errore su scheda referendum autonomia Gli elettori non dovranno stamparla ma sarà fatto in automatico
*'Meloni sbaglia sui referendum per l'autonomia di Lombardia e Veneto' 
*Referendum Autonomia Lombardia, non serve la tessera elettorale
*Affluenza